Jwale madi e ne e le letshwao, kapa sesupo. Madi a ne a bonahatsa hore morapedi o hlabile konyana, le ho amohela konyana, mme a tlotsa letshwao ho yena, hore o ne a sa hlajwe ke dihlong. O ne a sa natse hore le bonwa ke mang? O ne a lakatsa ha e mong le e mong a ka le bona, mme le ne le tlotswa ka mokgwa oo e mong le e mong ya neng a feta a neng a ka bona letshwao leo. RE TSHWANETSE HO AMOHELA KRESTE "Empa bohle ba le amohetseng, le ba neile tokelo ya ho ba bane ba Modimo, e leng ba dumelang lebitso la lona." (Johanne 1:12) RE AMOHELA KRESTE KA TUMELO "Hobane le bolokehile ke mohau, ka tumelo; ha ho tswe ho lona, ke mpho ya Modimo: hase ka mesebetsi, ho tle ho se ke ha eba motho ya ithorisang." (Baefese 2:8,9) RE AMOHELA KRESTE KA MEMO E TOBANENG LE MOTHO E MONG LE E MONG (Kreste ha a bua o re): "Bona, ke eme monyako, mme ke a kokota; ekare ha e mong a utlwa lentswe la ka, mme a bula monyako, ke tla kena ha hae." (Tshenolo 3:20). Ho amohela Kreste ke ha re furalla thato ya rona mme re tla ho Modimo, re tshepa hore Kreste o tla kena bophelong ba rona, mme a re tshwarele dibe tsa rona a be a re etse seo a ratang hore re be sona. Ha ho a lekana hore motho a dumele feela ka molomo kapa ka kelello seo Jesu a ipolelang hore o sona, hape ha ho a lekana hore motho a be le maikutlo a itseng feela. Ke sedikadikwe sefe se supang bophelo bo nao na? Ke sedikadikwe sefe seo o ratang hore se supe bophelo ba hao na? Tihaloso e latelang ke ya hore o ka amohela Kreste jwang: